Rino Serra/Le fior dël mal/136


X. Inn 
A la pì cara, bela sensa egual, 
Che 'l mè cheur ëd ciairor l'ha inondà, 
A l'àngel, a l'idol in-mortal, 
Salute, ant l'in-mortalità! 

Chila 'n mia vita 's difond 
Coma n'aria da sal ambibìa 
E an mia ànima sensa fond 
Ël gust ëd l'etern a pija. 

Sachèt sempe frèsch ch'a përfuma 
L'atmosfera d'un àngol amà, 
uribol dësmentià ch'a fuma 
An segret a travers la neuità, 

Coma amor incorutibil, 
It pudras esprimte con vrità? 
Gran ëd musch ch'it ëstas, pa visibil, 
Là-al fond ëd mia eternità! 

A la pì brava, bela sensa egual, 
Ch'i fas mia gòj e mia salute, 
A l'àngel, a l'idol pa mortal, 
Ant l'in-mortalità salute! 

Rino Serra
Leteratura piemontèisa
Baudelaire